Krygsman sê die brandstofheffing bly gewild by die regering omdat dit ’n inkomstebron is wat nie maklik ontduik kan word nie. Dit is ook eenvoudig en maklik, en die administrasiekoste is baie laag. Dit is ook ’n billike belasting wat die koste van padgebruik weerspieël.
“Wat dit beteken, is dat padgebruikers betaal vir die afstand wat hulle ry. Hulle betaal per kilometer en kry ’n rekening aan die einde van die maand.
“Dit sal deur middel van ’n globale posisionering stelsel (GPS) moontlik wees om verskillende soorte voertuie te volg om vir werklike padgebruik te hef. Die heffing sal gegrond wees op die afstand wat afgelê is, die soort voertuig (byvoorbeeld groot of klein voertuie), die voertuig se gewig, die tyd van die dag en waar gery word (byvoorbeeld stede of landelike gebiede). Hierdie data sal dan deur middel van ’n sellulêre netwerk oorgedra en gebruik word om die bedrag wat elke padgebruiker sal betaal, te bereken.
Krygsman sê voordat so ’n stelsel in werking gestel kan word, moet verskeie kwessies soos privaatheid en etiese oorwegings, gebruikers se behoeftes, tegniese vereistes van die stelsel en die rol van die regering, en so meer, eers die hoof gebied word.
“Ons moet ’n ander manier vind om te betaal. Mense raak al hoe meer agterdogtig oor die brandstofheffing, en die brandstof wat motors gebruik sal dalk nie in die toekoms beskikbaar wees nie, dus moet ons met nuwe alternatiewe vorendag kom.”
Ek is al amper 40. My pa is jare gelede oorlede en my ma woon by my in ’n woonstel wat ek al die afgelope vyf jaar huur. Ek is verloof aan iemand met lang werkure en ek werk ook. Ons wil trou, maar ek weet nie hoe om vir my ma te sê ons is nou reg daarvoor nie.
My verloofde het ’n eie plekkie. My ma sal nie daar kan woon nie. Sy is gesond, maar het ’n klein pensioen en geen vriende nie.
Soms vrees senior burgers alleenheid ná jare saam met ’n huismaat. As sy nou uit ’n veilige en beskermde omgewing moet verhuis om op haar eie te gaan woon, gaan die lewe vir julle almal moeilik word.
Noem tydens die gesprek verskeie opsies aan haar oor die pad vorentoe. Wees ferm maar liefdevol. Reël dat julle saam moontlike blyplekke besoek. Help haar ’n besluit neem. Sorg dat sy weet julle sal haar gereeld vir uitstappies kom haal.
Ek het in die Kerstyd ’n skaam kollega baie jammer gekry. Sy kan nie maklik voor ander mense eet nie. Teetye op kantoor kry sy skaars haar koppie gelig. Sy gaan nooit saam met ons uit vir middagete nie.
Die vrees om voor ander te eet word dikwels deur ’n angssteuring veroorsaak as ’n eetsteuring of ander geestesgesondheidsuitdaging nie gediagnoseer is nie. Mense met so ’n vrees sal situasies vermy waarin hulle moontlik geoordeel kan word oor hoe en wat hulle eet en selfs oor hoe lank hulle eet.
Dit kan help as jy oplet of sy sulke afkeure het. Met jou tydige en opregte deernis kan jy haar dalk tegnieke help ontwikkel om haar vrees te hanteer. Probeer vasstel of sy bekommerd is oor wat ander tydens etes van haar sal dink of dalk kos as haar vyand beskou.
Hou die gesprek so normaal moontlik. Moedig haar aan om hulp te soek. Hierdie angssteuring kan met medikasie behandel word en met gedragsterapie deur ’n sielkundige.
Sê vir haar jy wil nie besonderhede oor jou liefdeslewe dag en nag op ander se selfone laat flits nie. Met te veel selfies sê sy vir die wêreld sy is afhanklik van hul goedkeuring. Sy maak daarom op vreemdelinge staat om haar selfvertroue op te bou.
Ek is die oudste van drie susters. Ons ma (56) het nou, ná ’n egskeiding jare gelede, ’n onvanpaste man (66) in haar lewe. Ons hou niks van hom nie, maar sy sien nie sy foute raak nie.